section_heading: Prva kriza (1983. – 1984.)
paragraph_text: Nakon samo jedne sezone, suradnja s Fordom je prekinuta, a momčad se odlučila za Renaultove V6 turbo motore. S novom postavom, Francuzom Françoisom Hesnaultom i Andreom de Cesarisem, momčad je 1984. tražila izlazak iz krize. Sezona je počela relativno dobro, pošto je De Cesaris u prve četiri utrke osvojio 3 boda, ali na tome je sve ostalo. Nešto bolja sezona nego prethodna, ali i dalje miljama daleko od starih slavnih dana prije nekoliko godina.